Malik Babayev. Boboyev Malik Qurbonaliyevich – oʻzbekistonlik davlat va jamoat arbobi, sport funksioneri. Oʻzbekiston Milliy Olimpiya qoʻmitasi sobiq prezidenti. Biografiyasi. 1962-yil 30-iyunda Toshkent shahrida tugʻilgan. 1984-yili Toshkent universiteti (hozirgi O'zMU)ning sharqshunoslik fakultetini tugatgan. 1984—1987 – Sovet Ittifoqi Iroqdagi elchixonasining iqtisod boʻyicha maslahatchisi apparatida referent-tarjimon. 1987—1991 – Chet mamlakatlar bilan doʻstlik va madaniy aloqalar jamiyati katta referenti. 1991—1997 – „Intersport“ sport firmasining bosh direktori. 1993—1994 – Oʻzbekiston Milliy Olimpiya qoʻmitasi bosh kotibi. 1995—1999 – „Arms“ firmasi direktori. 1999—2009 – Xalqaro Olimpiya Qoʻmitasining Olimpiya birdamligi dasturi boʻyicha milliy kurslari direktori. 1999—2003 – Osiyo Olimpiya Kengashining axborot va statistika qoʻmitasining doimiy aʼzosi. 2000—2004 – Osiyo Olimpiya Kengashi ijroiya qoʻmitasi aʼzosi. 2001—2009 – Oʻzbekiston Milliy Olimpiya qoʻmitasi Bosh kotibi. 2009—2013 – Oʻzbekiston Milliy Olimpiya qoʻmitasi Prezidenti. 2013—2017 – Oʻzbekiston boks federatsiyasi vitse-prezidenti.